**Varjupaiga-, Rände- ja Integratsioonifond (AMIF)**

**TEGEVUSTE VAHEARUANNE**

|  |  |
| --- | --- |
| **Toetuse saaja** | MTÜ Johannes Mihkelsoni Keskus |
| **Projekti pealkiri** | Tugiisikuteenus varjupaigataotlejatele ja rahvusvahelise kaitse saanud isikutele |
| **Projekti number** | AMIF2015-10 |
| **Toetuslepingu number** | 14-8.668-1 |
| **Aruandlusperiood**  ***(pp.kk.aa–pp.kk.aa)*** | 01.01. – 30.06.2016 |
| **Valdkond**  ***(märkida kohalduv(ad)*** | Euroopa ühine varjupaigasüsteem  vastuvõtu- ja varjupaigasüsteemid  suutlikkuse arendamine  Integratsioon ja seaduslik ränne  integratsioonimeetmed  suutlikkuse arendamine ja praktiline koostöö  Tagasisaatmine  tagasisaatmismenetlustega kaasnevad meetmed  tagasisaatmismeetmed  suutlikkuse arendamine ja praktiline koostöö |

**1. Projekti aruandlusperioodil elluviidud tegevused**

|  |  |  |  |
| --- | --- | --- | --- |
| **Nr** | **Tegevused** | **Tegevuse planeeritud tulemus** | **Tegevuse tegelik tulemus**  ***(****lühidalt**konkreetsetes ja mõõdetavates terminites: kvantiteet (kui palju?), kvaliteet (kui hästi?), sihtgrupid (kes/kellele?), asukoht (kus?), aeg (millal?) jne****)*** |
| **1.** | Tugiisikuteenuse pakkumine sihtrühmale üle Eesti | Paranenud on haavatavatesse gruppidesse kuuluvate varjupaigataotlejate ning rahvusvahelise kaitse saanud isikute sotsiaalne toimetulek ja kultuuriline kohanemine Eestis. | Kokkuleppel Vao keskusega tegeleb JMK peamiselt kaitse saanud isikutega, erandkorras haavatavatesse gruppidesse kuuluvate varjupaigataotlejatega (vt projekti taotlusest UNHCR poolt määratletud haavatavate gruppide sisu ja loendit) kui keskus selleks spetsiaalselt pöördub JMK poole. Lisaks tegeleb JMK tugiisik vajadusel nende varjupaigataotlejatega, kel on olemas tööluba. I ja II vahearuande perioodil (01.07-31.12.2016 ning 01.01-30.06.2016) on kokku abistatud 77 isikut. Võrreldes I perioodiga liitus II perioodi kestel juurde 12 uut inimest.  Klientide asukohad: Vao, Tallinn, Rakvere, Tartu.  Kvaliteet: (1) kliendid on läbi tugiisikute saanud infot Eesti sotsiaalsüsteemi, toetuste, Töötukassa teenuste jms kohta (2) kliendid on seadnud endale konkreetsed eesmärgid läbi tegevusplaanide (3) tugiisikud on olnud vahelüliks asutustega suhtlemisel (SKA, KOV-i sotsiaaltöötaja, Töötukassa, haiglad jne) (4) tänu tugiisikutele on klientide psühholoogiline seisund parem, nad tunnevad end rohkem turvaliselt. |
| **2.** | Rahvusvahelise kaitse saanud inimeste elamaasumise korraldamine kohalikesse omavalitsustesse, tööturuteenustele saamine või õppima asumine (koostöös Vao keskusega), kohaliku tasandi koostöömudeli arendamine. | Rahvusvahelise kaitse saanud isikud on saanud abi nende elamaasumise, tööturuteenusele saamise või õppima asumise korraldamise osas kohalike omavalitsuste piirkondades üle Eesti ning selleks on loodud kohaliku tasandi koostöömudel erinevate osapoolte vahel (kohalik omavalitsus, JMK tugiisik, Töötukassa jt), esialgu Tartu linna näitel. | Koostöömudel on loodud ja esimene kohaliku tasandi koostöökohtumine toimus 06.01.2016 Tartu linnavalitsuses. Kokku on lepitud juhtumikorralduse põhimõte Tartu linnas toimetulekutoetust saavate rahvusvahelise kaitse saanud isikute osas. Koostööskeem on neljapoolne: Tartu LV, Töötukassa, JMK tugiisik ning klient. Mitme Tartu kliendi puhul on juhtumikorraldus 2016.a kevadel juhitud KOV-i enda töötaja poolt (nt lastekaitsetöötaja), kuhu on kaasatud ka tugiisik. |
| **3.** | Tõlketöö korraldamine, et abistada sihtrühma liikmeid suhtlusel ametiasutuste ja tugiisikutega. | Käesoleva vahearuande perioodile (01.01-30.06) ei olnud planeeritud konkreetset tõlketöö arvu, kuna seda ei ole võimalik ette prognoosida. | 01.01-30.06 toimus tõlketööd 64 töötunni eest (araabia-inglise suunal) 2 tõlgi poolt. |
| **5.** | Väljaspool Vao keskust elavatele rahvusvahelise kaitse saanud perede lastele neile vajaliku suvelaagri otsimine ning selle eest tasumine (pilootteenus, esialgne eesmärk on abistada 14 last). | Käesoleva vahearuande perioodile (01.01. – 30.06.2016) oli antud tegevus planeeritud. | Antud perioodil (01.01 – 30.06) ei olnud siiski mainitud kulusid, kuna (1) laagrid algasid hilisemal suveperioodil; (2) sel perioodil ei leidunud sobivaid huviringe. |
| **6.** | Tugiisikute superviseerimine | Käesoleva vahearuande perioodiks oli planeeritud 2 supervisiooni. | Käesoleval perioodil toimus tugiisikute vajadusi arvestades 3 supervisiooni (30.01, 19.03, 14.05). Supervisiooni aruanded on esitatud kuluaruandes vastavate kuludokumentide juures. |
| **7.** | Teavitamine projekti tegevustest läbi projekti interaktiivse kodulehe ja infovoldikute jagamise | Projekti tegevustest on teavitatud läbi kodulehe. | Projekti tegevustest on teavitatud läbi kodulehe. |

**2. AMIF-i ühiste indikaatorite täitmine aruandlusperioodil**

|  |  |  |
| --- | --- | --- |
| **VARJUPAIK** | **Sihttase *(taotluses märgitud tase)*** | **Täitmine** |
| Sihtrühma kuuluvate nende isikute arv, keda fondi toetusel abistati | 130 | **12 (kokku 77 isikut alates projekti algusest 01.07.2015)** |
| Nende isikute arv, kes on saanud varjupaigaalast koolitust fondi toetusel | 15 | **-** |
| Fondi toetusel renoveeritud ja/või loodud vastuvõtu majutuskohtade arv |  |  |
| Fondi toetusel renoveeritud ja/või loodud majutuskohtade osakaal kogu vastuvõtu majutusvõimaluste mahutavusest (% m2 kohta) |  |  |
| **INTEGRATSIOON** |  |  |
| Sihtrühma kuuluvate nende isikute arv, keda fondi toetusel abistati |  |  |
| **TAGASISAATMINE** |  |  |
| Nende isikute arv, kes on saanud tagasisaatmisalast koolitust fondi toetusel |  |  |
| Nende isikute arv, kellele pakuti tagasisaatmiseelset või -järgset abi |  |  |
| Vabatahtlikult tagasipöördunud isikute arv |  |  |
| Väljasaadetud isikute arv |  |  |
| Väljasaatmiste vaatluste arv |  |  |

**3. Analüüs ning hinnang projekti tegevustele ja eesmärkide saavutamisele aruandlusperioodil *(Kui kohaldub, põhjendada planeeritud ja tegelike tulemuste erinevusi, muudatusi kulude arvestamisel ja juhtimissüsteemis.)***

|  |
| --- |
| Projekti elluviimine on toimunud edukalt: perioodil 01.01. – 30.06.2016 ehk 6 kuu jooksul on abistatud 12 uut sihtgrupi liiget (projekti taotluses nägime 3-aastase projekti jooksul abistatavate koguhulga numbriks 130). Võrreldes eelmise aastaga (kui abistatud isikute koguarv oli 65), on teenusele juurde tulnud 12 isikut, samuti jätkus töö enamuste varasemate klientidega. Seega kokku oli senise projekti kestel 30.juuniks 2016 osutatud teenust 77 isikule. Antud aruandlusperioodil ei olnud PPA poolt antud positiivsete otsuste arv suur (kokku ligi 15 otsust). Üks osa kaitse saanud isikutest said tugiisiku ka MTÜ Eesti Pagulasabi vabatahtlike tugiisikute hulgast. See on vähendanud veidi JMK tugiisikute klientide arvu.  Aruandluse perioodil on (lepingulist) tööd teinud kokku JMK 15 tugiisikut. Tugiisikuteenuse kvaliteedi parandamiseks oleme kasutusele võtnud regulaarse suulise tagasisidestamise klientidelt ja meie partneritelt (Vao keskus, KOV-ide sotsiaalabiosakonnad, Töötukassa). Peale tagasisidestamise on esimeseks allikaks tugiisikute aruanded, kus on detailselt kirjas millist tööd on kliendiga tehtud, kuidas abistatud.  Leiame, et tugiisikutöö täpse kvaliteedi hindamiseks peaksid olema eraldi mõõdikud (pere majandusliku iseseisvuse seos tugiisiku tööga, psühholoogilise stressi maandamine, suhtlemisoskuse tõus jm). Antud mõõdikud tuleks välja töötada JMK-l koostöös Siseministeeriumiga.  Superviisori Triin Vana abiga on üle mindud CARe metoodika kasutusele. Hetkel kasutab seda üks osa tugiisikuid, kuna selle metoodika rakendamine oleneb ka konkreetsest kliendist, tema valmidusest ja elukäigust Eestis. Nt ühe osa klientidega töö oleneb mh sellest, kui tihti klient on valmis kohtuma, mõni neist viibib teatud aja Eestis eemal jne.  Antud aruandlusperioodil oleme jätkanud tugiisikuteenuse arendamist kahel suunal: (1) kliendi tööotsingu abistamine läbi neljapoolse koostöömudeli – klient, JMK tugiisik, Töötukassa juhtumikorraldaja ning KOV-i sotsiaaltöötaja. Märtsist maini toimunud Sotsiaalsete Ettevõtete Võrgustiku poolt korraldatud teenusdisaini töörühmas keskendusime just sellele ülesandele. (2) Teiseks suunaks on olnud araabiakeelsete tugiisikute töö arendamine. Töös on selgunud, et araabiakeelsete tugiisikute kasutamisel on nii plusse kui miinuseid. Pluss on see, et araabiakeelsete tugiisikute kasutamisel väheneb tunduvalt tõlgi vajadus, suureneb teadlikkus kliendi taustast ja praegusest olukorrast. Miinusena võib välja tuua seda, et üks osa kliente pelgab samast päritoluriigist tugiisikuga koostööd, kuna see ei taga piisavat anonüümsust. Miinus on ka see, et üks osa kliente võib nõuda samast kultuurilis-keelelisest kogukonnast pärit tugiisikult pigem isiklikke teeneid (mis võib tuleneda kogukonna eripärast), mis aga ei saa olla tugiisiku töö osa. Järeldus – araabiakeelseid tugiisikuid saab kasutada ainult sobivas kontekstis, näiteks siis, kui Iraagist pärit tugiisik abistab Sudaanist pärit kliente. Samuti saab kasutada neid kultuurilise nõustaja, tõlgi või kontaktisikuna tugiisikute ja ainult araabiakeelse kliendi vahel.  Oleme leidnud uued tõlgid nii Tallinnas, Tartus kui Lääne-Virumaal, mis on lahendanud tõlkide puudumise probleemi. |

**4. Teave ja avalikustamine: läbiviidud tegevused *(Üksikasjalik kirjeldus, kuidas tagati nähtavus ministeeriumi ja AMIF-i kaasrahastamisele. Aruandele tuleb lisada kõigi projekti kohta avaldatud ja projekti käigus valminud materjalide jms koopiad.)***

|  |
| --- |
| Projekti tutvustades (kas suuliselt või kirjalikult) on lisatud, et tegu on AMIF-i ja Siseministeeriumi poolt rahastatud projektiga. |

**Kinnitan, et kõik käesolevas aruandes esitatud andmed on õiged.**

**Koostaja:**

*Juhan Saharov*

*projektijuht*

*/allkirjastatud digitaalselt/*

**Toetuse saaja:**

*Tõnu Ints*

*keskuse juhataja*

*/allkirjastatud digitaalselt/*